དེ་ནས་སངས་རྒྱས་ཀྱི་མཐུས

དེ་ནས་སངས་རྒྱས་ཀྱི་མཐུས་ཞེས་པ་ནི། ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོའི་མདོའི་ནང་དུ། སྤྱན་རས་གཟིགས་དབང་ཕྱུག་གིས་ཤཱ་རིའི་བུར་ཟབ་མོའི་ཆོས་བསྟན་པའི་སྐབས་སུ་གསུངས་པའི་ཚིག་སྟེ། དེ་བཞིན་གཤེགས་པའི་བྱིན་གྱི་རླབས་ཀྱིས་སྐུལ་བ་ལ་བརྟེན་ནས་ཤཱ་རིའི་བུས་དྲི་བ་དྲིས་པའི་དུས་ཚོད་ལ་ཟུར་དུ་ཕྱེ་བའི་ཚིག་ཅིག་ཡིན་ནོ།།

 སྒྲ་བཤད། 

དེ་ནས་སངས་རྒྱས་ཀྱི་མཐུས་ "དེ་ནས་ཞེས་འབྱུང་བ་ནི་སྐབས་འདིར་དེ་མ་ཐག་ཏུའོ། །"པཎ་ཆེན་དྲི་མེད་བཤེས་གཉེན། ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོའི་རྒྱ་ཆེར་བཤད་པ། ཤོག་གྲངས་ ༡༡

"སངས་རྒྱས་ཀྱི་མཛད་པའི་མཐུ་ནི་སངས་རྒྱས་ཀྱི་མཐུས་ཏེ བཅོམ་ལྡན་འདས་ཀྱིས་མཛད་པའི་བྱིན་གྱི་རླབས་དང་མཐུས་ཞེས་བྱ་བའི་ཐ་ཚིག་སྟེ།"པཎ་ཆེན་དྲི་མེད་བཤེས་གཉེན། ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོའི་རྒྱ་ཆེར་བཤད་པ། ཤོག་གྲངས་ ༡༡ 

 ནང་དོན། 

དེ་ནས་སངས་རྒྱས་ཀྱི་མཐུས་"དེ་ནས་ཞེས་པ་ནི་དེ་བཞིན་གཤེགས་པའི་མཐུས་སྤྱན་རས་གཟིགས་ཀྱིས་བཤད་བྱའི་དོན་ཐུགས་སུ་ཆུད་པའི་རྗེས་སུ་ཞེས་པའོ། །"ཨ་ལག་ཤ་བསྟན་དར། ཤེས་རབ་སྙིང་པོའི་འགྲེལ་པ་དོན་གསལ་ནོར་བུའི་འོད། ཤོག་གྲངས་ ༡༠b

"དོན་འདི་འཕགས་པ་སྤྱན་རས་གཟིགས་དབང་ཕྱུག་ལ་དྲི་བའི་སྤོབས་པ་བཅོམ་ལྡན་འདས་ཀྱིས་ཉེ་བར་སྒྲུབ་པ་ཡིན་ནོ། །དེ་ལྟ་མ་ཡིན་ན་ནི་འདི་ཤཱ་རིའི་བུའི་ཡུལ་མ་ཡིན་ནོ་ཞེས་བསྟན་པ་ཡིན་ནོ། །"པཎ་ཆེན་དྲི་མེད་བཤེས་གཉེན། ཤེས་རབ་ཀྱི་ཕ་རོལ་ཏུ་ཕྱིན་པའི་སྙིང་པོའི་རྒྱ་ཆེར་བཤད་པ། ཤོག་གྲངས་ ༡༡

 བྱིན་གྱིས་བརླབས་པའི་ཚུལ། 

གང་གིས་བྱིན་གྱིས་རླབས་པར་བྱེད་པའི་ཏིང་ངེ་འཛིན། "བཅོམ་ལྡན་འདས་ཟབ་མོ་སྣང་བ་ཞེས་བྱ་བའི་ཏིང་ངེ་འཛིན་ལ་སྙོམས་པར་ཞུགས་སོ་ཞེས་པས་བསྟན་ཏེ། ཟབ་མོ་ནི་སྟོང་པ་ཉིད་ཡིན་ལ། སྣང་བ་ནི་ཡུལ་ཅན་གྱི་ཏིང་ངེ་འཛིན་ནོ། །"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། ཤོག་གྲངས་ ༤-༥

གང་བྱིན་གྱིས་བརླབས་པར་བྱས་པའི་གང་ཟག "སྤྱན་རས་གཟིགས་དང༌། ཤཱ་རིའི་བུའོ། །དང་པོ་ནི། ཡང་དེ་ཡི་ཚེ་བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་སྤྱན་རས་གཟིགས་དབང་ཕྱུག་ཤེས་རབ་ཀྱི་ཕ་རོལ་ཏུ་ཕྱིན་པ་ཟབ་སྤྱོད་པ་ཉིད་ལ་རྣམ་པར་ལྟ་ཞིང་ཕུང་པོ་ལྔ་པོ་དེ་དག་ལ་ཡང་ རང་བཞིན་གྱིས་སྟོང་པར་རྣམ་པར་ལྟའོ་ཞེས་པས་བསྟན་ཏེ། བཅོམ་ལྡན་འདས་ཀྱིས་བྱིན་གྱིས་བརླབས་ནས་སྟོང་པ་ཉིད་རྟོགས་པའི་ཏིང་ངེ་འཛིན་རྒྱུད་ལ་བསྐྱེད་ནས་ཤཱ་རིའི་བུས་དྲིས་པའི་ལན་ སྟོན་པར་མཛད་དོ། །"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། ཤོག་གྲངས་ ༤-༥

ཚུལ་ཇི་ལྟར་བྱིན་གྱིས་བརླབས་པ། "སྤྱན་རས་གཟིགས་ཀྱིས་ལན་སྟོན་པ་དང་ཤཱ་རིའི་བུས་དྲི་བ་བྱེད་པར་བྱིན་གྱིས་བརླབས་པས་སོ། །"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། ཤོག་གྲངས་ ༥

 དགོས་པ། 

"ལུང་སྟོན་པ་ནི་ཏིང་ངེ་འཛིན་གྱི་མཐུའོ། །"རོང་སྟོན་ཤེས་བྱ་ཀུན་རིག ཤེར་སྙིང་རྣམ་བཤད་ཡུམ་དོན་རབ་གསལ། ཤོག་གྲངས་ ༥དེ་ནས་སངས་རྒྱས་ཀྱི་མཐུས་ཞེས་པ་འདིས་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་ཟབ་མོའི་དོན་འདི་འཕགས་པ་སྤྱན་རས་གཟིགས་དབང་ཕྱུག་གིས་བཤད་པར་ནུས་པའི་རྒྱུ་ཆོས་སྐུ་དང་འབྲེལ་བའི་བཅོམ་ལྡན་འདས་ཀྱི་བྱིན་གྱི་རླབས་ལ་རག་ལས་པར་བསྟན་པ་ཡིན་ནོ། །